 Dagaalka ka socdey aagga kala bayrka ayaa waxa lagu waramay inuu ku dhawaaday degaanka Feer Feer, sidoo kale dagaalkii ka socday degaanka Bandiiradleey ayaa isaguna lagu tilmaamay inuu ahaa dagaalkii ugu kharaaraa ee dhex mara ciidamada Itoobiya iyo Maxaakiimta, waxaana dagaalkaas ka qayb galay diyaaradaha dagaalka ee Itoobiya kuwaasoo ka soo duulay garoonka diyaaradaha Gaalkacyo, dagaalkan ayaa u muuqda mid ku faafaya dhamaan gobolada soomaaliya, waxaana si weyn looga dareemay gudaha itoobiya iyadoo Isbitaalada Magaalada Addis ababa ay buux dhaafiyeen Dhaawaca Ciidamada Itoobiya, sidoo kale masuuliyiinta maxkamadaha waxay sheegeen in wixii hadda ka danbeeya uu dagaalku ku faafi doono waddamada geeska afrika iyadoo ciidamo Itoobiyan ah oo dagaalka ka baxsaday ay isku dhiibeen dawladda Kiinya, gaar ahaan magaalada Mandheera. 